Europos Komisijos duomenimis, 2023 m. kovo mėn. ES vidutinė didmeninė viščiukų broilerių skerdenų (A kokybės klasės ,,65 proc. viščiukas“) pardavimo kaina siekė 269,55 EUR/100 kg – buvo 1,77 proc. didesnė nei šių metų vasario mėn. ir 11,2 proc. didesnė nei prieš metus.

Analizuojamu laikotarpiu vidutinė didmeninė viščiukų broilerių skerdenų kaina daugelyje ES šalių didėjo. Brangiausiai vištiena kainavo Vokietijoje (403,94 EUR/100 kg), Austrijoje (371,68 EUR/100 kg), Suomijoje (339,43 EUR/100 kg) ir Švedijoje (316,99 EUR/100 kg), o pigiausiai – Lenkijoje (200,69 EUR/100 kg,), Ispanijoje (210,40 EUR/100 kg), Rumunijoje (213,85 EUR/100 kg) ir Bulgarijoje (218,63 EUR/100 kg,).

Tuo pačiu laikotarpiu viščiukų broilerių skerdenų kaina labiausiai padidėjo Vengrijoje (39,4 proc.), Čekijos Respublikoje (33,6 proc.), Graikijoje (35,7 proc.) ir Kroatijoje (25,6 proc.).

2023 m. kovo mėn., palyginti su 2022 m. tuo pačiu laikotarpiu, Latvijoje viščiukų broilerių skerdenų didmeninė pardavimo kaina padidėjo 33,53 proc.

ŽŪDC (LŽŪMPRIS) duomenimis, Lietuvoje parduodama broilerių mėsos kaina 2023 m. kovo mėn. sudarė 227,72 EUR/100 kg ir buvo tik 2,65 proc. didesnė nei vasario mėn. ir 16,15 proc. didesnė nei 2022 m. kovo mėn. (196,06 EUR/100 kg).

Lietuvoje parduodamos vištienos kaina kovo mėn. buvo 15,52 proc. žemesnė nei vidutiniškai ES.

Šaltiniai: ŽŪDC(LŽŪMPRIS), EK